Source: https://www.juridice.ro/484642/tue-pendinte-transferul-de-date-cu-caracter-personal-intre-uniunea-europeana-si-statele-unite-ale-americii.html
Timestamp: 2018-12-16 17:48:14+00:00
Document Index: 27008665

Matched Legal Cases: ['articolul 25', 'articolul 25', 'articolul 7', 'articolul 47', 'articolul 28', 'articolul 52']

JURIDICE.ro » TUE pendinte: Transferul de date cu caracter personal între Uniunea Europeana şi Statele Unite ale Americii. UPDATE: acțiune respinsă ca inadmisibilă
TUE pendinte: Transferul de date cu caracter personal între Uniunea Europeana şi Statele Unite ale Americii. UPDATE: acțiune respinsă ca inadmisibilă
03.10.2018 | Mihaela MAZILU-BABEL, Andrei Alexandru MARCU
03.10.2018: Tribunalul Uniunii Europene a respins acțiunea ca inadmisibilă și a obligat reclamanta să achite cheltuielile de judecată, cu excepția celor privind cererile de intervenție.
1. The action is inadmissible.
2. There is no longer any need to adjudicate on the applications to intervene of the Czech Republic, the Federal Republic of Germany, Ireland, the United Kingdom of Great Britain and Northern Ireland, the United States of America, the Kingdom of the Netherlands, the French Republic, Business Software Alliance (BSA), Microsoft Corporation, La Quadrature du Net,French Data Network, Fédération des Fournisseurs d’Accès à Internet Associatifs and the Union fédérale des consommateurs – Que choisir (UFC – Que choisir).
3. Digital Rights Ireland Ltd shall pay the costs, with the exception of those relating to the applications to intervene.
4. The Czech Republic, the Federal Republic of Germany, Ireland, the United Kingdom of Great Britain and Northern Ireland, the United States of America, the Kingdom of the Netherlands, the French Republic, BSA, Microsoft Corporation, La Quadrature du Net,French Data Network, Fédération des Fournisseurs d’Accès à Internet Associatifs and UFC – Que choisir shall bear their own respective costsrelating to the applications to intervene.
:: ordonanța Tribunalului
21.12.2016: Prin cererea înregistrată în data de 16 septembrie 2016 (T-670/16, Digital Rights Ireland Ltd/Comisia), s-a solicitat Tribunalului Uniunii Europene următoarele:
1. în primul rând, declararea acţiunii ca fiind admisibilă;
2. apoi, pe fond, declararea faptului că Decizia de punere în aplicare (UE) 2016/1250 a Comisiei Europene privind caracterul adecvat al protecţiei oferite de Scutul de confidenţialitate UE-SUA este o eroare vădită de apreciere a Comisiei în măsura în care se constată că nivelul de protecţie a datelor cu caracter personal în Statele Unite ar fi unul adecvat;
3. în consecință, declararea nulităţii absolute şi dispunerea anulării deciziei atacate.
În susţinerea acestei acţiuni, reclamanta invocă zece motive:
1. decizia atacată nu este conformă cu articolul 25 alineatul (6) din Directiva 95/46 interpretat în lumina articolelor 7, 8 și 47 din Carta drepturilor fundamentale a Uniunii Europene;
2. decizia atacată nu este conformă cu articolul 25 alineatul (6) din Directiva 95/46 interpretat în lumina Hotărârii Curții de Justiție a Uniunii Europene în cauza C-362/14, Schrems;
3. „principiile privind protecția vieții private” și/sau „declarațiile și angajamentele” oficiale (ale Statelor Unite) conținute în anexele I, III-VII la decizia atacată nu constituie „angajamente internaționale” în sensul articolului 25 alineatul (6) din Directiva 95/46;
4. legea de modificare a FISA (Foreign Intelligence Surveillance Act) din 2008 conferă autorităţilor publice posibilitatea de a avea acces general la conţinutul comunicaţiilor electronice în neconformitate cu articolul 7 din Carta drepturilor fundamentale a Uniunii Europene;
5. legea de modificare a FISA conferă autorităților publice din America posibilitatea de a avea acces secret general la conținutul comunicațiilor electronice, în neconformitate cu articolul 47 din Carta drepturilor fundamentale a Uniunii Europene;
6. netranspunerea deplină a dispoziţiilor conținute în Directiva 95/46 [articolul 28 alineatul (3)] face ca decizia atacată să nu asigure în mod corespunzător obligația că drepturile cetățenilor Uniunii Europene să fie complet garantate atunci când se transferă informații către Statele Unite ale Americii;
7. decizia atacată este incompatibilă cu articolele 7 și 8 și cu articolul 52 alineatul (1) din Carta drepturilor fundamentale a Uniunii Europene;
8. decizia atacată este nevalidă pentru că:
8.1. permite sau, în subsidiar, nu protejează împotriva accesului sistematic al autorităților străine de aplicare a legii la comunicațiile electronice;
8.2. încalcă dreptul la respectarea vieţii private;
8.3. încalcă protecţia datelor cu caracter personal;
8.4. încalcă libertatea de exprimare şi libertatea de întrunire şi de asociere.
9. decizia atacată privează particularii de dreptul la o cale de atac eficientă și de dreptul la bună administrare pentru că:
9.1. permite sau, în subsidiar, nu protejează și nu a protejat împotriva accesului sistematic al autorităților străine de aplicare a legii la comunicațiile electronice;
9.2. nu oferă o cale de atac cetățenilor Uniunii Europene ale căror date personale sunt astfel accesate.
10. netranspunerea deplină a dispoziţiilor conținute în Directiva 95/46 [articolele 14 şi 15] face ca decizia atacată să nu asigure în mod corespunzător faptul că drepturile cetățenilor Uniunii Europene sunt complet garantate atunci când se transferă informații către Statele Unite ale Americii.
Aflaţi mai mult despre Andrei Alexandru Marcu, anulare decizie Comisie, date cu un caracter personal, Digital Rights Ireland, Schrems, standard echivalent de protecție, T-670/16